### Resume

Lokalplanen er udarbejdet efter anmodning fra en privat lodsejer, der ønsker at udvikle et boligområde nord for Høgsholtvej og vest for boligområdet ved [adresse] og [adresse] i [adresse], Vejle. Området henligger i dag som udyrket mark. Lokalplanen giver mulighed for at opføre ca. 36 rækkehuse med sydvendte tagterrasser og vejadgang fra [adresse]. På grund af det stejle terræn skal boligerne opføres i to forskudte plan i et terrasseret landskab, hvor der vil blive behov for en høj grad af terrænregulering.

### Sagsfremstilling

![](data:image/png;base64...)

Figur 1 Kort over lokalplanområdet

Planens historik

Teknisk Udvalg besluttede på mødet 7. februar 2023, pkt. nr. 36, at igangsætte udarbejdelse af lokalplan nr. 1392 og tillæg nr. 27.

Tillægget har været i fordebat fra 28. februar 2023 til 17. marts 2023.

Lokalplanens indhold

Lokalplanen omfatter et 22,5 ha stort område nord for Høgsholtvej og vest for et ældre boligområde ved [adresse] og [adresse]. Marken nordfor er udlagt til boligformål og forventes udviklet i nærmeste fremtid. I det sydøstlige hjørne ned til [adresse] ligger et mindre teknikhus omkranset af beplantning. Langs det østlige skel mod [adresse] og Britta Toft er der udlagt en ca. 30 meter bred grøn kile som en rekreativ ramme i kommuneplanen. Gennem den rekreative kile forbindes lokalplanområdet med stier til det eksisterende boligområde, ligesom der skabes adgang mod fremtidige boligområder mod nord.

Terrænet skråner stejlt fra [adresse] og mod nord med op til 23 meter. Lokalplanen giver mulighed for at opføre ca. 36 tæt-lav boliger i to forskudte etager med fladt tag. Således optager boligerne så meget af det naturlige terræn som muligt. Topografien giver både lokalplanområdet potentialer og udfordringer. Der vil blive behov for en høj grad af terrænregulering. De forskudte etager på boligerne giver mulighed for udsigt og sydvestvendte tagterrasser ved alle boliger, ligesom terrænet giver mulighed for spændende og anderledes arkitektur.

På grund af det stejle terræn er det svært at udnytte grundene til funktionelle haver, og det forventes, at der hovedsageligt etableres mindre terrasser omkring boligerne. Der gives derfor mulighed for grundstørrelser ned til 250 m². De resterende 150 m² for at opfylde kravet til mindstegrundstørrelser på 400 m², udlægges som ekstra fælles friarealer. Landskabet bearbejdes, så det terrasserer, for at skabe niveaufri adgang til boligerne. Vejadgang etableres fra [adresse], og udformes som en relativ stejl serpentinervej.

En del af området overføres fra landzone til byzone.

Kommuneplantillæg

Der er udarbejdet et tillæg til kommuneplanen, da den sydligste del af planområdet ikke er udlagt i en kommuneplanramme, idet der tidligere har ligget en sikkerhedszone for en gasledning. Pernille Karlsen 1.4.B.20 udvides mod syd, så den medtager Paula Nissen for at skabe vejadgang til planområdet. Langs lokalplanområdets østlige skel er en grøn kile udlagt i en rekreativ ramme 1.4.R.6. Denne udvides ligeledes.

Kommuneplantillægget har været i fordebat i to uger fra 28. februar til 17. marts 2023. Der er ikke indkommet bemærkninger.

Vurdering af afledte konsekvenser

Der er foretaget en helhedsvurdering af boliglokalplanens afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, veje, stier og kollektiv trafik. Helhedsvurderingen viser, at lokalplanen har afledte konsekvenser på de undersøgte forhold. På skoleområdet vil der både med og uden lokalplanen være kapacitetsproblemer fra skoleåret 2025/26. På dagsinstitutionsområdet vil der både med og uden lokalplanen være kapacitetsproblemer fra 2023. Notat for afledte konsekvenser er vedlagt som bilag.

Miljøvurdering

Forslag til lokalplan nr. 1392 og tillæg nr. 27 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg der har været i fordebat.

Høringsperioden for lokalplanen og tillægget fastsættes til otte uger, da tillægget har været i fordebat, og dermed har særlig interesse for offentligheden.

Overtagelsespligt/Frafaldserklæring

Lokalplanområdet er privatejet og overføres fra land- til byzone. Der foreligger en underskrevet frafaldserklæring.

### Sagens videre forløb

Sagen skal behandles af Økonomiudvalget og Byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Lokalplanområdet lægger sig ind i et eksisterende boligområde, hvor der er kort afstand til hverdagsfaciliteter. Lokalplanområdet giver mulighed for opførelse af tæt-lav boligbebyggelse, som bidrager til større variation i boligudbuddet, og dermed mere mangfoldighed i bydelen. Der udlægges friarealer, som sikrer grønne korridorer. For at skabe et naturligt, grønt udtryk samt forbedre biodiversitetens vilkår udlægges hovedsageligt friarealer som enggræsser eller græsflader med varierende plejeniveau og beplantning af hjemmehørende træer og buske. Disse trives ofte bedre og har et lavere plejeniveau, hvilket er godt for driftsøkonomien.

Lokalplanen sikrer sammenhæng og forbindelse mellem nye og eksisterende grønne, rekreative arealer. Der arbejdes med 1-2 centrale mødesteder i lokalplanområdet, som kan skabe grobund for ophold og fællesskab, både mellem beboerne inden for lokalplanområdet og i mødet med omkringliggende boligområder.

Lokalplanen sikrer, at boligbebyggelsen indpasses i det meget skrående terræn så vidt det er muligt, bl.a. ved at arbejde med forskudte planer. Udnyttelse af lokalplanområdet resulterer dog stadig i en stor terrænregulering.

Der er mulighed for etablering af fjernvarme i lokalplanområdet, der er en effektiv og bæredygtig løsning i byer med tæt bebyggelse.

Dette medvirker til at reducere lokalplanens forventede klimaaftryk.

### Historik

Teknik- og Miljødirektøren indstiller, 25. april 2023, pkt. 105:

at udvalget anbefaler over for Byrådet, at forslag til lokalplan nr. 1392 og tillæg nr. 27 til Kommuneplan 2021-2033 vedtages og offentliggøres i 8 uger.

Beslutning fra Teknisk Udvalg, 25. april 2023, pkt. 105:

Anbefalet.

Beslutning fra Økonomiudvalget, 8. maj 2023, pkt. 114:

Anbefales.

### Beslutning

Godkendt.